**РЕПУБЛИКА СРПСКА**

**НАРОДНА СКУПШТИНА**

**ЗАПИСНИК**

**са Двадесете посебне сједнице Народне скупштине Републике Српске,**

**одржане 13. мартa 2025. године**

Двадесета посебна сједница Народне скупштине Републике Српске одржана je 13. марта 2025. године.

Предсједник Народне скупштине Републике Српске др Ненад Стевандић отворио је засједање Двадесете посебне сједнице и констатовао да постоји кворум, те да су одсуство са сједнице најавили народни посланици: Синиша Мијатовић, Милан Дакић, Милан Милаковић, Милка Савић, Игор Црнадак, Мирна Савић Бањац, Маја Драгојевић Стојић и Александар Крсмановић.

На почетку сједнице обавијестио је присутне да ће се радити редовно радно вријеме, а да ће *дан за гласање* бити након окончања расправе о предложеним тачкама дневног реда.

Двадесета посебна сједница сазвана је на основу члана 170 Пословника Народне скупштине Републике Српске.

Посланици ***су усвојили***

**ДНЕВНИ РЕД**

1. Нацрт устава Републике Српске;
2. Приједлог закона о заштити уставног уређења Републике Српске – по хитном поступку (приједлог предсједника Републике);

***са***(присутно 73, гласало 64)***48 гласова за, 16 против и ниједан посланик се није уздржао од гласања.***

Прије преласка на разматрање тачака дневног реда повреду Пословника пријавио је Огњен Бодирога.

Прешло се на разматрање тачака дневног реда.

**Ад – 1: Нацрт устава Републике Српске**

Уводно изалгање су поднијели Јелена Пајић Баштинац у име Кабинета предсједника Републике Српске и Милош Букејловић у име Владе Републике Српске.

Колегијум је одобрио обраћање предсједницима политичких партија, и то: Јелени Тривић, предсједнику Народног фронта, Небојши Вукановићу, предсједнику Листе за правду и ред, Дарку Бањцу, предсједнику Народне партије Српске, Ненаду Стевандићу, предсједнику Уједињене Српске, Петру Ђокићу, предсједнику Социјалистичке партије, Драшку Станивуковићу, предсједнику Партије демократског прогреса и Милораду Додику, предсједнику Савеза независних социјалдемократа.

По Пословнику предсједник је дао ријеч Милораду Додику, предсједнику Републике Српске.

Редослијед излагања о овој тачки дневног реда одређен је на основу члана 132 Пословника.

У посланичкој расправи, учествовали су: Младен Илић, Огњен Бодирога, Срђан Мазалица, Славиша Марковић, Огњен Куљић, Ђорђе Вучинић, Рамиз Салкић, Ања Љубојевић, Радован Вишковић, предсједник Владе Републике Српске, Мирсад Дуратовић, Ранка Перић Ромић, Ненад Лаловић, Жељко Дубравац, Миланко Мхајилица, Мирјана Орашанин, Томица Стојановић, Дамјан Шкипина, Ненад Стевандић, Загорка Граховац, Милица Ијачић, Радислав Дончић, Небојша Вукановић и Владо Ђајић.

Криви навод или реплику, имали су: Ања Љубојевић, Дражен Врховац, Тања Вукомановић, Огњен Бодирога, Милица Ијачић, Ђорђе Вучинић, Огњен Вукојевић, Рамиз Салкић, Денис Шулић, министар трговине и туризма, Амир Хуртић, Перо Ђурић, Мирсад Дуратовић, Борис Пашалић, Небојша Вукановић, Ненад Стевандић, Срђан Тодоровић, Жељко Дубравац и Радислав Дончић.

Повреду Пословника, пријавили су: Ђорђе Вучинић, Ненад Лаловић, Огњен Вукојевић, Небојша Вукановић и Жељко Дубравац.

Закључена је расправа.

Завршну ријеч о овој тачки дневног реда поднијели су Јелена Пајић Баштинац у име Кабинета предсједника Републике Српске и Милош Букејловић у име Владе Републике Српске.

*У* ***дану за гласање***, 13. марта 2025. године, посланици су приступили изјашњавању о Приједлогу одлуке и закључцима.

**ОДЛУКА**

**О УТВРЂИВАЊУ НАЦРТА УСТАВА РЕПУБЛИКЕ СРПСКЕ**

I

Народнa скупштинa Републике Српске утврђује Нацрт устава Републике Српске.

II

Саставни дио ове одлуке је Нацрт устава Републике Српске.

III

Ова одлука ступа на снагу наредног дана од дана објављивања у „Службеном гласнику Републике Српске“.

***Одлука је*** ***усвојена са*** (присутно 58, гласало 58) ***50 гласова* *за, 8 против и ниједан посланик се није уздржао од гласања.***

**ЗАКЉУЧАК**

**У ВЕЗИ СА НАЦРТОМ УСТАВА РЕПУБЛИКЕ СРПСКЕ**

1. Нацрт Устава Републике Српске ставља се на јавну расправу.

1. Јавна расправа биће спроведена у року од 30 дана.

1. За организовање и спровођење јавне расправе задужује се Одбор за уставна питања Народне скупштине Републике Српске, који се истовремено обавезује да, по спроведеној јавној расправи, утврди Приједлог Устава Републике Српске и достави га Народној скупштини Републике Српске.

1. Нацрт Устава Републике Српске објавиће се на интернет страници Народне скупштине Републике Српске [www.narodnaskupstinars.net](http://www.narodnaskupstinars.net).

1. Овај закључак ступа на снагу наредног дана од дана објављивања у „Службеном гласнику Републике Српске“, а објавиће се и у једним дневним новинама и на интернет страници Народне скупштине Републике Српске.

У складу са чланом 226 посланици су ***Закључак о јавној расправи посланици*** ***усвојили са*** (присутно 58, гласало 55) ***50 гласова* *за, 5 против и ниједан посланик се није уздржао од гласања.***

**ЗАКЉУЧАК**

1. Народна скупштина Републике Српске, у име Републике Српске, упућује Захтјев за арбитражно рјешавање спора између Републике Српске и Босне и Херцеговине у својству страна уговорница у Анексу 4 и Анексу 10 Општег оквирног споразума за мир у Босни и Херцеговини (Дејтонски мировни споразум).

1. Овај закључак ступа на снагу даном доношења.

***Закључак је усвојен*** ***са*** (присутно 58, гласало 58**) *50 гласова* *за, 5 против и 3 посалника су се уздржала од гласања.***

**Ад – 2: Приједлог закона о заштити уставног уређења Републике Српске**

Уводно излагање поднијела је Јелена Пајић Баштинац у име Кабинета предсједника Републике Српске.

У посланичкој расправи, учествовали су: Небојша Вукановић, Ђорђе Вучинић, Жељко Дубравац и Радован Вишковић, предсједник Владе Републике Српске.

Криви навод или реплику имали су Ненад Лаловић и Рамиз Салкић.

Клуб посланика СНСД поднио је два амандмана.

Закључена је расправа.

Завршну ријеч о овој тачки дневног реда поднијела Јелена Пајић Баштинац у име Кабинета предсједника Републике Српске.

У ***дану за гласање***, 13. марта 2025. године, посланици су приступили изјашњавању о одлуци и Приједлогу закона.

Амандмани Клуба посланика СНСД су прихваћени и постали су саставни дио закона.

**Одлука о пријевременом ступању на снагу Закона о заштити уставног уређења Републике Српске *усвојена је са*** (присутно 58, гласало 54) ***50 гласова* *за, 4 против и ниједан посланик се није уздржао од гласања.***

**Закон о заштити уставног уређења Републике Српске *усвојен је са*** (присутно 58, гласало 58) ***50 гласова* *за, 8 против и ниједан посланик се није уздржао од гласања.***

У дану за гласање, одсутни су били народни посланици: Синиша Мијатовић, Милан Дакић, Милан Милаковић, Милка Савић, Игор Црнадак, Мирна Савић Бањац, Бојан Кресојевић, Маја Драгојевић Стојић, Милан Савановић, Томица Стојановић, Недељко Гламочак, Веселин Вујовић, Мирјана Орашанин, Милан Петровић, Милан Касаповић, Огњен Бодирога, Драгомир Васић, Перо Ђурић, Дарко Берјан, Тања Вукомановић, Славиша Марковић, Миланко Михајилица, Диана Чекић, Жељко Дубравац и Радислав Дончић.

Овим је окончан рад Двадесете посебне сједнице Народне скупштине Републике Српске.

У складу са чланом 174 став 10 Пословника саставни дио овог записника је стенограм од 173 страна, тонски и видео-запис Двадесете посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Боран Босанчић Др Ненад Стевандић***